Pollenkornenes hardføre cellevegger fører til at de kan holde stand mot nedbrytning i titusener av år. Det er mulig å gjenkjenne grupper av arter eller også arter på pollenkornenes karakteristikker. Derfor kan mikroskopiering av pollen funnet i boreprøver si mye om vegetasjonen gjennom tidene. DNA-analyser brukes også for å kartlegge vegetasjonen enda mer nøyaktig.